JAS รายได้เพิ่ม-ค่าใช้จ่ายลด หนุนงบ Q1 พลิกกำไร 132.31 ลบ.
JAS รายได้เพิ่ม-ค่าใช้จ่ายลด หนุนงบไตรมาส 1/65 พลิกกำไร 132.31 ลบ. จากปีก่อนขาดทุน 249.71 ลบ.
JAS รายได้เพิ่ม-ค่าใช้จ่ายลด หนุนงบไตรมาส 1/65 พลิกกำไร 132.31 ลบ. จากปีก่อนขาดทุน 249.71 ลบ.
12 พ.ค. 2565

บริษัท จัสมิน อินเตอร์เนชั่นแนล จำกัด (มหาชน)  หรือ JAS รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้รวมจากการดําเนินงาน 5,120 ล้านบาท เพิ่มขึ้น 292 ล้านบาท คิดเป็นร้อยละ 6 เมื่อเทียบกับไตรมาสเดียวกันของปีก่อน โดยเป็นรายได้จากส่วนงานให้บริการอินเทอร์เน็ต ความเร็วสูงและอินเทอร์เน็ตทีวีจำนวน 4,614 ล้านบาท เพิ่มขึ้น 204 ล้านบาท คิดเป็นร้อยละ 5 เมื่อเทียบกับไตรมาสเดียวกันของปีก่อน เนื่องจากจำนวนผู้ใช้บริการที่เพิ่มขึ้น
รวมทั้งรายได้จากส่วนงานจัดหา ออกแบบ และวางระบบสื่อสารและโทรคมนาคม จำนวน 349 ล้านบาท เพิ่มขึ้น 95 ล้านบาท คิดเป็นร้อยละ 37 เมื่อเทียบกับไตรมาสเดียวกันของปีก่อน เป็นผลมาจากรายได้จากการให้บริการวงจรเช่า ทั้งในประเทศและระหว่างประเทศที่เพิ่มขึ้น รวมถึงรายได้จากธุรกิจเหมืองขุดบิตคอยน์ซึ่งในไตรมาส 1/2565 มีรายได้จำนวน 18.61032126 เหรียญบิทคอยน์ เพิ่มขึ้นร้อยละ 100 เมื่อเทียบกับไตรมาสเดียวกันของปีก่อน และเพิ่มขึ้นจำนวน 11.83668318 เหรียญบิทคอยน์ เมื่อเทียบกับไตรมาสที่ผ่านมา โดยปัจจุบันจำนวนเหรียญที่ ขุดได้มีจำนวนรวมทั้งสิ้น 28.20220315 เหรียญบิทคอยน์
อีกทั้งค่าใช้จ่ายในการขายและบริหารมีจำนวน 1,072 ล้านบาท ลดลง 178 ล้านบาท คิดเป็นร้อยละ 14 เมื่อเทียบกับไตรมาสเดียวกันของปีก่อน เป็นผลมาจากนโยบายการบริหารจัดการและควบคุมค่าใช้จ่ายของกลุ่มบริษัท โดยค่าใช้จ่ายที่ลดลงหลักๆ มาจากค่าใช้จ่ายในการโฆษณาประชาสัมพันธ์และส่งเสริมการขาย และค่าใช้จ่ายสำนักงาน
สำหรับ EBITDA ไตรมาส 1/2565 อยู่ที่ 3,758 ล้านบาท เพิ่มขึ้น 626 ล้านบาท คิดเป็นร้อยละ 20 เมื่อเทียบกับไตรมาสเดียวกันของปีก่อน